AREX

Ekspres Kereta Api Lapangan Terbang, Kereta Api Lapangan Terbang Antarabangsa Incheon atau lebih dikenali sebagai AREX (dieja A'REX sebagai nama jenama) ialah laluan kereta api penghubung dan komuter yang menghubungkan Lapangan Terbang Antarabangsa Incheon dan Lapangan Terbang Antarabangsa Gimpo dengan stesen Seoul. Bahagian penghubung di antara dua lapangan terbang itu dibuka pada 23 Mac 2007 sebelum laluan lanjutan ke stesen Seoul dibuka pada 29 Disember 2010. Perkhidmatan kereta api laju Ekspres Kereta Api Korea (KTX) mula menggunakan laluan ini pada 30 Jun 2014.

Asal-usul nama 
Dalam bahasa Korea, perkhidmatan kereta api ini dikenali sebagai '인천국제공항철도' (仁川國際空港鐵道; Incheon-gugjegonghang cheoldo) yang bermaksud "Kereta Api Lapangan Terbang Antarabangsa Incheon". Dalam bahasa Inggeris, ia dikenali sebagai Airport Railroad Express (yang mana ia membawa singkatan A'REX). Sebelum ini, ia dikenali sebagai Incheon Airport Railroad Express ("Ekspres Kereta Api Lapangan Terbang Incheon") atau IREX semasa diumumkan pada 1998. Nama tersebut ditukar kepada AREX pada Jun 2006 manakala dalam bahasa Korea, nama khidmat ini masih dikekalkan sejak awal lagi.

Stesen 
Stesen-stesen di dalam laluan Ekspres Kereta Api Lapangan Terbang ini berada di kawasan bandaraya Seoul dan Incheon. Perkhidmatan komuter berhenti di kesemua stesen. Stesen yang mempunyai tanda "◉" menunjukkan bahawa kereta api akan berhenti di situ, manakala untuk tanda "↕" ini pula menunjukkan khidmat kereta api tidak akan berhenti di sini.

Laluan penghubung lapangan terbang

Laluan depoh Yongyu

Pautan luar 
 

 
Laluan kereta api di Korea Selatan
Kereta api penghubung lapangan terbang
Pengangkutan rel di Seoul
Pengangkutan rel di Incheon